ГӀалгӀайче (газет)

ГӀалгӀайче (Ингушетия) — эрсий меттала арахецаш дола ГӀалгӀайчен юкъарлен-политикан газет. ГӀалгӀайчен правительствон официальни зарбан маьже я .
Йизза йола юридически цӀи — ПАУ «ГӀалгӀайче» газета редакци (ГАУ редакция газеты «Ингушетия»).

 Тематика 
Газето ГӀалгӀай мехкаца дувзаденна долча хӀамех хоам бу, чу хинна дале а, арахьа хинна хӀама дале а. Къаьстта аьлча, юкъарлен-политикан хьалах дувц, экономикаца дувзаденнача хаттарех жоп тел, иштта унахцӀено лоръярахи, дешарахи, юртбоахамахи иштта кхыча гӀулакхех лаьца дола хьалаш тохк.

ГӀалгӀай Республика арахеца керда законодательни акташта а кепатох цунца цхьана уж юридически дӀачӀоагӀдерца.

ХӀара кӀирара тираж — 5000 газет.

 Тархьар 
Газета хьалхара номер шолжа шахьара «Къахегама байракх» яхача газета кӀийлен а йолаш 1993-ча шера бекарга бетта 24-ча дийнахьа кепатеха араяьннай Сипсой-ГӀалий тӀа (хӀанз Шолжа-Пхьа я). «ГӀалгӀайче» газет хьакхолла аьнна амар Овшанаькъан Руслана кӀеззига тӀехьагӀа даь хиннад — Тушел 27-ча дйинахьа.

Газета оттадаьри цун хьалхара тоадархо хиннари цӀихеза вола Шадинаькъан Сулумбика Хьусейн хиннав, ГӀалгӀайчен Пачхьалкхкомитета зарбан хьалхара кулгалхо хинна вола.. 1994-ча шера цунна когаметта Чахканаькъан Ӏалаутдина Манолис тӀавенав (тӀехьагӀа ГӀалгӀайчен президента пресс-секретарь, ГӀалгӀайчен культура министр, Эрсечен Минкультура пресс-гӀулакха кулгалхо хургвола) 

2016-ча шера формати, дизайни, арахецара хаи хийца а хийца, бизнез-чудуллар «Беркат» а долаш редакци кердача газета тӀа даьнннад. Цу хана хоамий онлайн-портал а йолаяьй.

2016-ча шера PDF-формате электронни дӀатӀаязвалар юкъедаьккхад.

 Редакци 
«ГӀалгӀайчен» керттера тоадархой:
 Шадинаькъан Хьусейн (1993—1994, 1995—1997).
 Чахканаькъан Манолис (1994—1995, 1999—2002).
 Ноакастой Хаваш (1997—1999).
 Гадаборшанаькъан Або (1997, 2002—2008).
 Боранаькъан ФатӀимат (2008—2012).
 Мержой Ӏийса (2012—2015).
 Боканаькъан Шамсудин (2015 — вай ханнолца).

 Белгалдаккхар 

ОагӀат:ГӀалгӀайчен газеташ